Petrus Reinhold
Petrus (Theod. Peter) Reinhold (natus 1 Decembris 1887 vico Blasewitz, mortuus 1 Aprilis 1955 Capreis (Italia)) vir publicus Germaniae et sodalis Factionis Theodiscae Democraticae (DDP) fuit.

Iuventus et munus 
Pater eius director generalis fuit. Ipse anno 1906 Dresdae maturitatem adeptus est et deinde Romae, Genavae, Friburgi Brisgoviae Berolini atque Dresdae historiae, oeconomiae, etnologiae, historiae artis studebat. Anno 1910 doctor promotus est. Deinde itinera peregrina fecit et ab anno 1913 editor actorum diurnorum Leipziger Tagesblatt (Lipsia, ad annum 1921) et aliorum editionum fuit. Praeterea scriptor fuit. Deinde praeses variarum societatum oeconomiae fuit. Annis 1930 - 1933 diurnarius praeses diurnorum actorum Vossische Zeitung erat.

Familia 
Anno 1917 uxorem duxit.

Cursus honorum 
Reinhold, qui sodalis DDP fuit, anno 1920 et 1924 - 1926 administer aerarii publici Saxoniae et annis 1919 - 1924 legatus senatus terrae Saxoniae erat. a die 19 Ianuarii 1926 Administer Imperii Aerarii Publici in consilio ministrorum Luther II factus est. Hunc magistratum et 16 Maii 1926 tenuit, cum novus cancellarius Gulielmus Marx nominatus est. Pecunia distribuenda ad successus oeconomiae Germaniam venturam esse putavit. Sed Ianuario 1927 cum aliis administris dimissus est. Anno 1928 primo legatus Dietae Imperii Germanici electus est et ad annum 1932 mansit. Cum Nazistae rerum potiti sunt, Reinhold se e vita publica recessit.

Nexus externi 
 Curriculum vitae in libro legatorum Dietae Imperii

Nati 1887
Alumni Scholae Genevensis
Alumni Universitatis Friburgensis Brisgaudiae
Alumni universitatum et scholarum Berolinensium
Alumni Universitatis Dresdensis
Administri Imperii Aerarii Publici (Germania)
Legati Dietae Imperii Germaniae (Res publica Vimariana)
Mortui 1955